Ingunn Solheim

Ingunn Solheim (født 1980 i Førde) er en norsk jurist som har vært politisk journalist og programleder i NRK.

Fra 1. oktober 2023 arbeider hun ved Regjeringsadvokaten.

Karriere 
Solheim vokste opp i Innvik og gikk på Firda videregående skole fra 1996 til 1999. Hun er utdannet jurist (mastergrad) fra Universitetet i Oslo og har en bachelorgrad i statsvitenskap fra Norges teknisk-naturvitenskapelige universitet i Trondheim.

Solheim startet journalistkarrieren som praktikant i NRK Sogn og Fjordane på begynnelsen av 2000-tallet. Hun arbeidet i TV 2 Nyheter og radiostasjonen Radio Norge. En kort periode skrev hun også for Dagens Næringsliv. 

Solheim arbeidet som politisk journalist i NRK fra 2010 og har vært nyhetsanker i Dagsrevyen og programleder for NRKs valgsendinger på TV i forbindelse med kommunevalget i 2011 og stortingsvalget i 2013. Fra 2014 til 2018 var hun programleder i programmet Debatten i NRK.

Hun ble i 2013 tildelt Kringkastingsprisen, som «ein god representant for nynorsk i fjernsynet».

Ingunn Solheim er datter av lektor og naturvernaktivist Erik Solheim.

Referanser

Eksterne lenker 
 
 

NRK-journalister
TV 2-journalister
Norske journalister
Norske jurister
Personer fra Førde kommune
Norske programledere
Alumni fra Firda videregående skole